Ολυμπιακά αθλήματα

Ολυμπιακά αθλήματα χαρακτηρίζονται εκείνα που διεξάγονται στους θερινούς και στους χειμερινούς Ολυμπιακούς Αγώνες.

Προϋποθέσεις για την ανάδειξη ενός ολυμπιακού αθλήματος 
Οι προϋποθέσεις και τα κριτήρια για να συμπεριληφθεί ένα άθλημα στους Ολυμπιακούς Αγώνες έχουν αλλάξει πολλές φορές στην πάροδο των ετών. Σήμερα, βασική προϋπόθεση είναι η διεθνής ομοσπονδία του αθλήματος να είναι αναγνωρισμένη από τη ΔΟΕ. Εάν πληρούται αυτό το κριτήριο, τότε είναι στη διακριτική ευχέρεια της οργανωτικής επιτροπής των εκάστοτε αγώνων να προτείνει προσθήκη αθλημάτων, με την τελική απόφαση να λαμβάνεται από τη ΔΟΕ. Τα αριθμητικά κριτήρια όσον αφορά αθλήματα και αγωνίσματα ώστε αυτά να θεωρούνται ότι είναι ευρέως διαδεδομένα, έχουν πλέον καταργηθεί. Ωστόσο έχουν θεσπιστεί ενδεικτικά ανώτατα όρια συμμετοχής αθλητών και αγωνισμάτων, τα οποία περιορίζουν τη δυνατότητα προσθήκης αθλημάτων. Σύμφωνα με το άρθρο 3.2 των Κανονισμών που εξειδικεύουν το άρθρο 45 του Ολυμπιακού Χάρτη, στην έκδοση του 2021, τα ενδεικτικά όρια είναι:

 για τους Θερινούς Ολυμπιακούς Αγώνες: 10.500 αθλητές και αθλήτριες, 5.000 διαπιστευμένοι προπονητές και προπονήτριες, καθώς και άλλο υποστηρικτικό προσωπικό, και 310 αγωνίσματα.
 για τους Χειμερινούς Ολυμπιακούς Αγώνες: 2.900 αθλητές και αθλήτριες, 2.000 διαπιστευμένοι προπονητές και προπονήτριες και λοιπό υποστηρικτικό προσωπικό, και 100 αγωνίσματα. 

Ωστόσο, ήδη τα όρια αυτά έχουν ξεπεραστεί τόσο για τους Θερινούς όσο και για τους Χειμερινούς Ολυμπιακούς αγώνες.

Θερινά Ολυμπιακά Αθλήματα

Σημερινό θερινό πρόγραμμα 
Τα παρακάτω αθλήματα συνθέτουν το σημερινό και το παλαιότερο επίσημο πρόγραμμα των θερινών Ολυμπιακών Αγώνων. Τα αθλήματα που ανεστάλησαν, εμπεριέχονταν στο παρελθόν στο επίσημο πρόγραμμα όμως δε συμπεριλαμβάνονται στο σημερινό επίσημο πρόγραμμα των θερινών Ολυμπιακών Αγώνων. Οι αριθμοί σε κάθε κελί υποδεικνύουν τον αριθμό των αγωνισμάτων για κάθε άθλημα που πραγματοποιήθηκαν κατά τους αντίστοιχους αγώνες, η κουκίδα σε κάθε κελί φανερώνει ότι υπήρχε στο πρόγραμμα ως άθλημα επίδειξης.

Επτά από τα είκοσι οκτώ σπορ αποτελούνται από πολλά αθλήματα. Τα αθλήματα του ίδιου σπορ ομαδοποιούνται με το ίδιο χρώμα:

 Υγρός στίβος –
 Κανόε/Καγιάκ –
 Ποδηλασία –
 Γυμναστική –
 Πετοσφαίριση –
 Ιππασία –
 Πάλη

Αθλήματα που υπήρξαν Ολυμπιακά κάποια στιγμή 

 Βασκική πελότα: 1900 (ως άθλημα επίδείξης: 1924, 1968 και 1992)
 Διελκυστίνδα: 1900 ως 1920.
 Καλλιτεχνικό πατινάζ: 1908 και 1920, στη συνέχεια μεταφέρθηκε στους Χειμερινούς Ολυμπιακούς Αγώνες.
 Κρίκετ: 1900.
 Κροκέ: 1900.
 Λακρός: 1904 και 1908 (ως άθλημα επίδείξης: 1928, 1932 και 1948).
 Μηχανοκίνητα σκάφη: 1908 (ως άθλημα επίδείξης: 1900).
 Πόλο: 1900, 1908, 1920, 1924, 1936.
 Ράγκμπι: 1900, 1908, 1920, 1924 (ως άθλημα επίδειξης: 2000).
 Ρακέτες: 1908.
 Ροκέ: 1904.
 Χειρόσφαιρα σάλας: 1908 (ως άθλημα επίδείξης: 1900).
Χόκεϊ επί πάγου: 1920, στη συνέχεια μεταφέρθηκε στους Χειμερινούς Ολυμπιακούς Αγώνες.

Αγωνίσματα στίβου που υπήρχαν σε Ολυμπιακούς Αγώνες

Ανδρικά αγωνίσματα

Γυναικεία αγωνίσματα

Χειμερινοί Ολυμπιακοί Αγώνες

Σημερινό Ολυμπιακό πρόγραμμα 
Τα παρακάτω αθλήματα συνθέτουν το επίσημο πρόγραμμα των χειμερινών Ολυμπιακών Αγώνων. Οι αριθμοί σε κάθε κελί υποδεικνύουν τον αριθμό των αγωνισμάτων για κάθε άθλημα που πραγματοποιήθηκαν κατά τους αντίστοιχους αγώνες (τα κελιά με κόκκινο δείχνουν ότι τα αθλήματα υπήρχαν στο πρόγραμμα των Θερινών Ολυμπιακών Αγώνων), η κουκίδα σε κάθε κελί φανερώνει ότι υπήρχε στο πρόγραμμα ως άθλημα επίδειξης. Σε κάποιες περιπτώσεις, πραγματοποιήθηκαν ταυτόχρονα επίσημα αγωνίσματα και αγωνίσματα επίδειξης για το ίδιο άθλημα στους ίδιους αγώνες.

Τρία από τα επτά σπορ αποτελούνται από πολλά αθλήματα. Τα αθλήματα του ίδιου σπορ ομαδοποιούνται με το ίδιο χρώμα:

 Παγοδρομία –
 Σκι –
 Αγωνιστικό έλκηθρο

1 Ως στρατιωτική περίπολος.

Δείτε επίσης 
 Αθλήματα επίδειξης στους Ολυμπιακούς Αγώνες

Παραπομπές

Εξωτερικοί σύνδεσμοι 
 Ελληνική Ολυμπιακή Επιτροπή
 Ξεχασμένα ολυμπιακά αθλήματα